YouTube er avantgarde | Information\n’Kunsten er nødt til at bevæge sig med kulturen, og fordi teknologi nu er så stor en del af kulturen, må kunsten følge med,’ mener den amerikanske kunstner Cory Arcangel\nHalvvejs inde i en sætning rejser Cory Arcangel sig op. Vi sidder inde i et af hans værker, og nu er han nødt til at give en demonstration. Det afskærmede område har et anlæg med to gulvhøjttalere, som står som et alter for enden af rummet.\nLangs væggen stikker vinylplader ud af hylderne. Det er et arkiv over techno og tidlig elektronisk musik. Han sætter pickuppen ned på en plade, der allerede er lagt på. Ud springer tunge beats, der aldrig har set en vokal. Han vil have mig til at høre musikken, se vinylen dreje om sig selv og mærke, hvordan bassen ligger dybt og klart i højttalerne. Han trækker pickuppen hen på forskellige steder af pladen, men ender med at vende LP’en om på den anden side for at finde at finde et mere mekanisk og loopende stykke. Løbende skruer han mere og mere op for anlægget. Den torsdagstrætte museumshal lyder som et dansegulv fra 90’erne, og Cory er tydeligvis begejstret.\nDen 35-årige amerikaner er oprindeligt konservatorieuddannet til klassisk guitar, men han er via elektronisk musik endt med en digital kunstform, der ikke altid har en fysisk skikkelse. Et af hans første værker var Super Mario Clouds, hvor han omprogrammerede det klassiske Super Mario-spil til kun at indeholde de hvide skyer, der driver forbi en himmel af pixels. Meget andet af hans kunst findes kun på nettet, hvor det ligger frit tilgængeligt, og kan ændres af enhver, der forstår at kode.\nMen Cory Arcangel har også en forkærlighed for fysiske teknologier, der er blevet forældede eller på vej til at blive det. Det er ingen tilfældighed, at han har stukket den ene fortids musikstil på en anden fortids format. Og hans stemme bliver indfølt, når vi taler om VHS-bånd, MiniDiscs og tidlige digitalkameraer. Der sker spændende ting, når en teknologi står stille, mens kulturen flytter sig.\nVærdien af et VHS-bånd\n»VHS-båndet er i den særlig æra, hvor folk smider dem ud. Men VHS er en særlig ting. Den har et specielt udseende, og den kommer til at blive værdsat i fremtiden. De fleste formater har særlige karakteristika, som er værdifulde. Ligesom de første digitalkameraer, som er begyndt at se fantastiske ud med deres lave pixelopløsning. Der kommer til at ske det samme som med sort/hvid-fotografi, der i dag giver billeder fra 60’erne og 70’erne en følelse af autenticitet. Når man i fremtiden ser et lavdigitalt billede fra 2003, kommer det til virke autentisk. Som et tidsstempel.«\n– Er det den samme bevægelse for de modificerede Nintendo-konsoller og spil, som du i dag udstiller?\n»Det er mere kompliceret. For de eksisterer både som, hvad de var, men de er også en levende del af vores nutidige kultur. Deres æstetik er blevet populær igen, og børn kender dem også, men på en anden måde. Kulturen bevæger sig altid, så de her tings status ændrer sig hele tiden. Derfor er det svært at sige, hvad det er eller ikke er – for i næste uge kommer det til at være noget andet. Det er også, hvad jeg kan lide ved det. Jeg indfanger noget, som f.eks. de her plader. Her er samlingen. Her er kataloget. Det kommer ikke til at ændre sig. Det er et færdigt værk. Og så er det sjove at se, hvordan folks opfattelse ændrer sig over tid.«\nEn anden af Arcangels begejstringer er internettet. Hans favoritvideo på YouTube er en fyr, der demonstrerer sine nye højttalerkabler med en fire minutters stillestående optagelse af hans højttalere, der spiller Enya. Det underlige og det sjove tiltrækker ham, og han prøvede i en periode selv at lave et meme – et billede eller filmklip, der spredes hastigt og viralt på nettet, og som hurtigt bliver omdannet til mange andre former. Og der er måske ikke så langt fra internetkultur til kunstverden.\n»Noget af det sjove ved folkelig computeræstetik er, at det læner sig underligt tæt op af avantgardekunstens historie. Med de minimalistiske videoer og de repetitive udtryk. Det er en spejling af, hvad avantgarde kunstnere rodede rundt med før i tiden. De er bundet sammen i en bizar cirkel. Det er underligt, men det er fedt. Jeg kan huske, da jeg først opdagede YouTube, blev jeg forvirret af siden og tænkte ’Hvor efterlader det mig som kunstner, når der er så mange fantastiske videoer på den her side,« siger Arcangel, der måske fandt en udvej, da han fandt en masse videoer af katte, der tramper rundt på klaverer og klippede dem om til en afspilning af et Schönberg-stykke. Fra katte til komponister.\n»Værket gav mig i hvert fald en måde at lege med de nye områder, der blev skabt. Men det er allerede flere år siden nu, og det er allerede en helt anden verden med Instagram og andre medier. Det er anderledes, men det er kun cool, at det bliver ved med at forandre sig. Det giver mig nye muligheder.«\nKunsten må følge med\nAt den digitale kunst sjældent er et statisk område kommer også til udtryk, når han taler om legenderne i net.art-bevægelsen. De åbnede feltet i midten af 90’erne – blot ca. fem år før Cory Arcangel selv meldte sig på banen, men det er en episk periode for en kunstart, der følger med teknologiens udvikling og kulturen omkring den. Og som med tiden måske kun er blevet mere relevant.\n»Det har været sjovt at følge udviklingen de 10 år, jeg har arbejdet på området. Hvis du i 2001 lavede kunst med en computer, var du en udstødt. Der var ingen ting så langt væk fra kunst som en computer. I dag er de mainstream, og det er almindeligt i vores kultur, at vi kan lege med tingene. Et barn kan klippe en Hollywood-film op. Det er bare normalt nu. Og om 10 år har det hele ændret sig igen,« siger Arcangel og slår fast om teknologiens betydning:\n»Kunsten er nødt til at bevæge sig med kulturen, og fordi teknologi nu er så stor en del af kulturen, må kunsten følge med.«\nMod slutningen byder Arcangel på en tur rundt i hans udstilling med ordene.\n»Jeg tror, du vil se en del ting, du aldrig har set før. Du skal se de nye vibes.«\nLigesom med anlægget viser han entusiastisk sine værker frem og fortæller, hvad de hver især hedder.\n»Det her er Britney Spears og hendes børn, Seinfeld dvd’en, Puff Daddy, den her hedder ’Asshole’.«\nDet er, som om han har fået en ny pakke samlekort, og de alle har vist sig at være glitrende særudgaver. Han er også oprigtigt begejstret for nogle af sine ældre værker, der er modificerede spil, og som nu kører på en række smartphones, der er udstillet som i en elektronikbutik.\nCory opdager, at en af dem er røget ud af programmet, så den nu blot viser en fejlskærm.\n»Folk piller nogle gange rundt med de her, men det er okay. Det er en del af det.«\nCory Arcangel udstilling ’All the small things’ kan ses på HEART i Herning fra 22. marts til 22. juni


Køb af hus: Undgå disse 9 faldgruber\nForside » Hus » Køb af hus: Undgå disse 9 faldgruber\nKøb af hus er en stor beslutning, og der er mange faldgruber, som kan give problemer, hvis du ikke er forsigtig. I dette blogindlæg gennemgår vi nogle af de mest almindelige fejl, som folk begår, når de køber et hus, så du kan undgå dem og ende med dit drømmehjem.\n1. Ikke at lave din research\n2. Ikke at få en forhåndsgodkendelse af et lån\n3. Du er ikke realistisk med hensyn til, hvad du har råd til\n4. Du undlader at forhandle\n5. At træffe følelsesmæssige beslutninger\n6. Ikke at få en inspektion af huset\n7. Undlade at tegne ejerskifteforsikring\n9. Ikke at bruge en juridisk rådgiver\nNår du skal købe en ejendom, er der meget at undersøge – lige fra beliggenhed til den type ejendom, du ønsker, og dit budget. Hvis du ikke foretager din research og bare følger din mavefornemmelse, er det en opskrift på problemer.\nDu kan ende med at betale for meget for ejendommen, du kan blive utilfreds med beliggenheden, eller du kan ende med at få økonomiske problemer, hvis du ikke kan betale afdrag på lånet fordi det er for dyrt. Så før du køber en ejendom, bør du lave din research. Se på forskellige steder, sammenlign priser og få råd fra eksperter. Det kan tage lidt tid, men det er det hele værd i sidste ende.\nHvis du overvejer at købe et hus, er det første skridt at blive forhåndsgodkendt til et lån. Mange mennesker springer dette trin over og begynder bare at kigge efter huse, men det er en fejl.\nDer er et par grunde til, at det er vigtigt at få en forhåndsgodkendelse. For det første fortæller det dig, hvor meget hus du har råd til.\nFor det andet giver det dig indflydelse, når du forhandler med sælgere.\nFor det tredje viser det, at du er seriøs med hensyn til at købe et hus.\nfor det fjerde, hvis du finder dit drømmehus, og en anden person afgiver et tilbud på det, vil det at have en forhåndsgodkendelse gøre dit tilbud mere attraktivt for sælgeren.\nSå hvis du overvejer at købe et hus, bør du ikke springe forhåndsgodkendelsen over – den er afgørende for at sikre, at dit boligkøb bliver så gnidningsløst som muligt.\nNår du leder efter et nyt sted at bo, er det vigtigt at være realistisk med hensyn til, hvad du har råd til. Det er nemt at blive forelsket i et smukt hjem, der ligger uden for din prisklasse, men hvis du ikke passer på, kan du ende i økonomiske problemer.\nFør du begynder at gå på boligjagt, skal du sætte dig ned og udarbejde et realistisk budget. Hvor meget har du råd til at bruge på husleje eller realkreditlån hver måned?\nNår du har et fast budget i tankerne, kan du indsnævre din søgning og kun kigge på boliger, der ligger inden for din prisklasse. Hvis du er realistisk med hensyn til den bolig, du har råd til, kan du undgå økonomiske problemer senere hen.\nSelv om det kan være fristende at acceptere prisen for at få handlen lukket, er det i de fleste tilfælde vigtigt at forhandle om prisen på din bolig. Det er trods alt en af de største investeringer, du nogensinde vil foretage.\nVed at forhandle prisen på boligen kan du få den bedst mulige værdi for din ejendom. Der er et par ting, du bør huske på, når du forhandler prisen på din bolig.\nFor det første skal du ikke være bange for at bede om det, du vil have. For det andet skal du være forberedt på at gå væk fra handlen, hvis du ikke får en rimelig pris.\nEndelig skal du huske, at sælgeren måske også er åben for at forhandle om andre vilkår, f.eks. om overtagelsesdagen eller om reparationer, der skal foretages. Ved at holde disse tips i tankerne kan du sikre, at du forhandler den bedst mulige pris for din bolig.\nDet kan være et problem at træffe følelsesmæssige beslutninger. Du bør ikke købe en bolig på følelser, men på fornuft. Problemet med at træffe følelsesmæssige beslutninger er, at de ofte træffes, uden at alle fakta er taget i betragtning.\nNår du træffer en beslutning baseret på følelser, er der større sandsynlighed for, at du begår en fejl, som du vil fortryde senere. Det er vigtigt at tage sig tid til at tænke beslutningen igennem og overveje alle mulighederne, før du træffer et endeligt valg.\nDet kan være problematisk at undlade at få foretaget en husundersøgelse, når du køber en ejendom. Det er en af de ting, der kan virke som spild af penge på det tidspunkt, men som kan ende med at koste dig meget mere i det lange løb. En byggesagkyndig er uddannet til at opdage ting, som det utrænede øje ville overse, f.eks. konstruktionsmæssige problemer, fundamentproblemer eller skadedyr. For ikke at nævne, at en inspektion også kan afsløre potentielle sikkerhedsrisici.\nKort sagt er det et vigtigt skridt i boligkøbsprocessen at få huset inspiceret. Det koster måske lidt penge på forhånd, men det kan spare dig for at begå en dyr fejl senere hen.\nNår du køber et hus, er en af de første ting, du bør gøre, at købe en ejerskifteforsikring. Denne type forsikring er med til at beskytte dig mod skjulte fejl og mangler ved huset, som ikke var nævnt i tilstandsrapporten.\nSelv om processen med at købe en bolig kan virke uproblematisk, er der en række potentielle faldgruber, som kan få selv de mest erfarne købere til at snuble. Fra forhandling af købsprisen til at navigere i labyrinten af papirarbejde er der mange måder, hvorpå tingene kan gå galt. Derfor er det altid en god idé at have en juridisk rådgiver ved hånden, som kan tilbyde vejledning og støtte.\nUden en juridisk rådgiver vil du være alene om at håndtere disse spørgsmål, og hvis noget går galt, har du ingen, du kan henvende dig til for at få hjælp. Desuden kan en juridisk rådgiver give værdifuld indsigt i købsaftalen og hjælpe dig med at forstå dine rettigheder og ansvarsområder som køber. Med så meget på spil er det vigtigt, at du har nogen på din side, som kan varetage dine interesser og sikre, at processen forløber gnidningsløst.\nAt købe et hus er en stor beslutning, og der er mange ting at overveje, før man tager springet. Ved at følge ovenstående trin kan du være sikker på, at du træffer den bedst mulige beslutning for dit boligkøb.


Har du styr på sangen til din konfirmation? - Teologen.dk\nPosted on juli 19, 2019 by Teologen\nDen første prøvelse ud i voksenlivet\nSangen til alle gæsterne fra konfirmanden\nBegynd i god tid på at forberede sangen\nFå dine venner til at hjælpe dig med at skrive sangen til din konfirmation\nEr du en af de heldige, som lige nu går og ser frem til din konfirmation? Så er du sikkert meget spændt, og du kan ikke lade være med at glæde dig næsten hver dag. Og det er også sådan, det bør være. For sådan har alle de kommende konfirmander det nemlig – så det er helt naturligt. Når det så er sagt, så er der også noget spændende over hele den forventning, som der finder sted op til den store dag, og derfor er det med at nyde den tid, som du går igennem lige nu, hvor du har masser af sommerfugle i maven, og hvor du glæder til at komme i det meget fine og nye tøj, som der er blevet købt til dagen. Hvis du er i tvivl om, om du har styr på det hele, så kan du kigge på Konfirmationsnyt.dk for gode tips og lister.\nDog er der nogle ting, man som konfirmand også skal have styr på til den store dag. Og her er der faktisk også nogle ting, som man er nødt til at klare på egen hånd. Det betyder, at man ikke kan få hjælp af mor eller far, og så er det, at man for alvor står på egne ben for første gang. Og derfor er det allerede lidt af en prøvelse til voksenlivet, som finder sted før selve konfirmationen.\nDet, der er tale om her, er den konfirmationssang, som det er normalt, at konfirmanden skriver til sine forældre og sine gæster. Det skal være en sang, som man selv forfatter lige såvel, som den gerne skal tage udgangspunkt i noget, som man har oplevet, noget man håber, der kommer til at ske i løbet af dagen og en masse taksigelser, hvor man viser sine forældre og alle sine gæster, hvor stor pris man sætter på dem, og hvor glad man er for, at de er kommet til en konfirmation med en god gave. Har du brug for hjælp til sangen? Så klik her.\nOg det er med at begynde i god tid med en sådan sang. For selvom man har masser af ideer til, hvad der skal med i den, så kan det faktisk være rigtig svært at få den gjort færdig. Man kan derfor komme til at bruge rigtig lang tid på at få ordene til at passe til en melodi, lige såvel som man måske skal til at tænke sig godt om for at få de mange sætninger til at rime og lyde godt sammen. Det er således med at være kreativ, og det er noget, der virkelig kan være en udfordring for dig, som snart skal konfirmeres.\nDet kan dog være en god ide, hvis du får noget hjælp fra nogle af dine venner. Sammen kan I sikkert finde på en masse gode ideer, og derfor kan I sammen få lavet nogle gode sange, som alle gæsterne kan synge til de kommende konfirmationer.


Martinus: Livets Bog, bind 3, stk. 778.\nHvorfor udtrykket "livssubstans" gøres til fællesbetegnelse for alle førende detaljer i specialanalyseringen af selve livet eller bevidstheden\n778. Inden vi går videre i vor påvisning af "livssubstanserne" vil vi her standse lidt op og dvæle ved forskellige foreteelser, der kan styrke vore forkundskaber og dermed vor evne til at kunne forstå de kommende "livssubstanser" og deres kulminerende sammenspil i den kombination, vi kalder "det levende væsen".\nVi har foreløbig været i berøring med "livssubstans nr. 1" (urbegæret), "livssubstans nr. 2" (sult, tiltrækning, bevægelse), "livssubstans nr. 3" (mættelse, stilstand eller hvile), "livssubstans nr. 4" (afføring, frastødning, bevægelse) og "livssubstans nr. 5" (stoffet eller materien). Her vil læserne måske studse lidt over vor betegnelse af de fire første realiteter ved livets oplevelse som "substanser". Når først realitet nr. 5 kan betegnes som "stof", hvor kan det så være berettiget eller rigtigt at udtrykke de fire forudgående realiteter som "substanser"? – Ja, her må læserne huske på, at det er selve "livet", selve bevidstheden, hvilket igen hovedsageligt vil sige "X3", vi er ved at uddefinere. Vi ved jo, at nævnte "X" består af mere end det, vi kalder "stof". Det udgør således både vilje, tænkning og sansning, hvilke jo er forekomster, vi aldeles ikke er vante til at udtrykke som "stof". Men når de ikke er "stof", hvad er de da? – Ja, den mest enkle analyse af disse kan kun være, at de udgør "noget". Var de udgørende et absolut "intet", ville de ikke eksistere. Men nu er det en kendsgerning, at de eksisterer. Og de nævnte forekomster må da være at betragte som udgørende "noget" ligesåvel som det, vi kalder "stof". Alt det, selve livet består af, udgør altså "noget", lige meget om det er det, vi udtrykker som "stof", eller det udgør ting, vi i den daglige tilværelse slet ikke plejer at føre ind under denne analyse. Vi kan ikke komme uden om, at et altomfattende "noget" således urokkeligt er udgørende det materiale, af hvilket livet består. Læserne må her erindre, at "livet" i denne forbindelse er det samme som jegets samlede "bevidsthed".\nMen når alt således er "noget", af hvilket livet eller bevidstheden består, bliver dette "noget" – kosmisk set – det samme som en "substans", selv om det – fysisk set – er "immaterielt". Intet kan – kosmisk set være "immateriel". En ting, der eksisterer, kan ikke samtidig være en ting, der ikke eksisterer. Og "noget", der eksisterer, kan, som den udviklede forsker her vil få at se, ikke eksistere uden på en eller anden måde at være udgørende nogle af de forekomster, af hvilke livet er bygget op eller består. Og da alt, hvad vi her i denne analyserække vil føre frem for læserne, specielt er de forekomster, af hvilke "livet" eller jegets bevidsthed består, har vi valgt at udtrykke dem alle under betegnelsen "livssubstanser". Dette udtryk vil således herefter udgøre en fællesbetegnelse for alt, hvad der eksisterer som detaljer i "X3" eller for alt, hvad der vedrører selve "livet" eller jegets bevidsthed. "Livssubstanser" vil således være det samme som "bevidsthedssubstanser". Og da alt, hvad der eksisterer, er en tilkendegivelse eller manifestation af "livet", (intet kan her eksistere som en undtagelse) vil alt være identisk med "livssubstanser", både de såkaldte materielle såvel som de såkaldte åndelige ting, både skabelsen og det skabte, bevægelsen og stilheden, både de faste og luftformige materier. Og da vi her i dette afsnit af "Livets Bog" har til opgave at sætte alle disse realiteter eller forekomster på plads, har jeg ment, at den mest enkle og derfor letfatteligste form at gøre det på måtte være ved en nummereret fællesbetegnelse. Og vi vil derfor her lære enhver af livets mest fremtrædende og førende detaljer at kende under begrebet "livssubstans" nr. det eller det, alt efter den plads den indtager i rækkefølgen fra bevidsthedens eller oplevelsens første detalje "urbegæret" og nedad i formernes verdens store ocean.\nAt en ting udtrykkes som en "livssubstans" betyder altså ikke altid, at den er en "substans" i dette ords vante betydning. Det kan, som læseren her har set, også betyde, at den er en "immateriel" detalje i selve bevidsthedens analyserække.


Pizza Takeout Paliani, Burton - Restaurantanmeldelser - TripAdvisor\nPizza Takeout Paliani - LUKKET\nMange bedre nu!\nBesøgte Restaurant efter "Umuligt" besætningen havde besøgt. Jeg elsker det, de gjorde med indeni. Det plejede at være så mørkt og dystert, og stinker. Meget bedre nu og fin belysning er 300 gange bedre! Maden var god, men menuen var blevet reduceret meget, og jeg...tror faktisk ikke, at jeg ville gå der mere end én eller to gange om måneden pga. den begrænsede udvalg. Min maden var god, men ikke så godt som forventet. Mere fra kok Irvine end fra kokkene på Paliani's. Jeg ved ikke hvorfor folk har vurderet dem ned på service som vores servitrice var fantastisk! Meget informativ og hjælpsomme. Ejeren også talt med os et godt stykke tid om nedskydning af Restaurant Umuligt, og hvordan det hele fungerede. Hun forklarede alle de billeder på væggen. Hun var meget talkative og indbydende. Ville vi vende tilbage igen? Ja ..... blot ikke i en stor fart for at gøre det. Det er lidt væk fra det hele til os, og der er andre italienske restauranter tættere på mit hjem, at jeg foretrækker mere. Jeg håber, at dette sted er det dog. Det har været et kvarter Staple for en longgggg tid.Mere\nKokken Gordon Ramsey... Hjælp!\nDette sted skal være foretaget over på Fox tv-showet. Dette sted har været i existance i looong tid med ingen større ændringer og har været på langsom nedgangen til glemsel. Fødevaren kan undertiden være meget godt, andre gange... heartburn. Jeg ville hader at se dem...tæt, fordi små mom og pop steder som dette har deres plads i Fællesskabet og har en forsvinder treasure.Mere\nDe Rocked, endnu en gang!!\nJeg rejser verden Fix og gør det, et lærer Hvad er sande hjem kogte og hvad er ikke. Paliani rocks i de autentiske italienske markeringer. Vi er simple mennesker, men ravioli er mere end én kan forvente til sådan en beskeden pris, smagen er store...for alle levnedsmidler, vi nogensinde har spist "der. Været der 30 tid + rejse næsten 65 kilometer rundt tur nogen gange for at slå væk på en fredag nat grundet ingen pladser. De er familie ejet den vises, og nogle gange skal du vente lidt længere end normalt. Nogle mennesker klager over på betingelsen.... bygningen er gamle, men fødevarer rocks periode.Mere\nAdresse: 5448 Lapeer Rd, Burton, MI 48509-2234\nPlacering: USA > Michigan (MI) > Burton\nTelefonnummer: +1 810-715-0299